ILINK เดินหน้าลุยตลาดพม่า หวังขยายฐานลูกค้า CLMV
ILINK ปักธงเดินหน้าลุยตลาดพม่า ตั้งเป้าขยายฐานลูกค้า CLMV 
14 ต.ค. 2559

นายสมบัติ อนันตรัมพร ประธานกรรมการและกรรมการผู้จัดการใหญ่ บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า จากการเปิดเสรีประชาคมเศรษฐกิจอาเซียนตั้งแต่ปี 2559 จึงเป็นโอกาสในการขยายช่องทางในต่างประเทศเพิ่มเติม หลังจากที่ประสบความสำเร็จในการดำเนินธุรกิจในประเทศไทยมาเป็นระยะเวลากว่า 30 ปี ซึ่งมีอัตราการขยายตัวของธุรกิจเพิ่มขึ้นทุกปี โดยในปีนี้บริษัทให้ความสำคัญกับการทำตลาดในกลุ่มประเทศ CLMV (กัมพูชา, ลาว, พม่า, เวียดนาม) โดยเฉพาะประเทศพม่า เนื่องจากกำลังอยู่ในช่วงของการพัฒนาระบบโทรคมนาคมให้ทันสมัย อีกทั้งมีภาพรวมเศรษฐกิจที่ขยายตัวต่อเนื่องอีกด้วย
โดยปัจจุบัน แบรนด์ LINK ผู้นำระบบสายสัญญาณ มาตรฐานอเมริกา ได้รับการตอบรับจากลูกค้าในประเทศพม่าเป็นอย่างดี โดยในวันนี้เราได้คัดเลือกผลิตภัณฑ์ ไม่ว่าจะเป็นสาย LAN (UTP), สาย FIBER OPTIC, สาย CCTV, สาย TELEPHONE, MEDIA &amp; VIDEO CONVERTER และตู้ RACK มาจัดงาน Road show พร้อมทั้งลดราคาที่ต่ำกว่าทุน เพื่อเป็นการขอบคุณตัวแทนจำหน่ายของเรา
นอกจากนี้ ภายในงานยังมีวิศวกรผู้เชี่ยวชาญของเราเดินทางมาบรรยายอัพเดตความรู้และความก้าวหน้าทางเทคโนโลยีด้านสายสัญญาณ เพื่อการเลือกใช้ได้อย่างเหมาะสมและก้าวทันนวัตกรรมที่มีในปัจจุบันอีกด้วย”